Diari Oficial de la Generalitat Valenciana


Sumari del DOGV 9121, del 06-07-2021 (2021/7389)

ORDRE 20/2021, de 23 de juny, de la Conselleria d'Educació, Cultura i Esport, per la qual s'autoritza al centre privat d'ensenyaments esportius Lope de Vega Deportivo, de Benidorm, la impartició del bloc comú i bloc complementari de tècnic esportiu en Futbol i del bloc comú de tècnic esportiu en Bàsquet, Disciplines Hípiques de Resistència, Orientació i Turisme Eqüestre, Mitja Muntanya, i Salvament i Socorrisme en la modalitat semipresencial o a distància.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9121

Data del DOGV
:   06-07-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/7389


Data del document
:   23-06-2021

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * esport
    * centre d'ensenyament

ORDRE 20/2021, de 23 de juny, de la Conselleria d'Educació, Cultura i Esport, per la qual s'autoritza al centre privat d'ensenyaments esportius Lope de Vega Deportivo, de Benidorm, la impartició del bloc comú i bloc complementari de tècnic esportiu en Futbol i del bloc comú de tècnic esportiu en Bàsquet, Disciplines Hípiques de Resistència, Orientació i Turisme Eqüestre, Mitja Muntanya, i Salvament i Socorrisme en la modalitat semipresencial o a distància. [2021/7389]  
  
  
Antecedents de fet  
Primer. L'expedient ha sigut iniciat pel representant legal del centre privat d'ensenyaments esportius Lope de Vega Deportivo (codi de centre 29940919), de Benidorm, mitjançant sol·licitud d'autorització, presentada en data 22 de juliol de 2020, per a la impartició del bloc comú i bloc complementari de tècnic esportiu en Futbol i el bloc comú de tècnic esportiu en Bàsquet, Disciplines Hípiques de Resistència, Orientació i Turisme Eqüestre, Mitja Muntanya, Salvament i Socorrisme, per a l'oferta en la modalitat semipresencial o a distància.  
  
Segon. En data 10 de desembre de 2020, la Inspecció d'Educació d'aquesta conselleria a Alacant emet informe favorable respecte de la sol·licitud d'autorització.  
Tercer. En data 8 de febrer de 2021, la Direcció General de Formació Professional i Ensenyaments de Règim Especial, analitzada la memòria presentada pel centre, emet proposta de resolució estimatòria de la sol·licitud.  
A aquests antecedents de fet s'apliquen els següents  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 7 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016 l'òrgan competent per a dictar la present resolució és el secretari autonòmic d'Educació i Formació Professional.  
  
2n. L'article 18 del Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana estableix el següent: «Dins de l'oferta del cicle d'ensenyaments esportius corresponent, es podran oferir a distància els mòduls del bloc comú, complementari i aquells altres que dispose el reial decret que establisca el títol i els ensenyaments mínims corresponents i sobre la base del que estableix aquest article».  
  
El Reial decret 98/2015, de 30 d'octubre, pel qual s'estableix el títol de tècnic esportiu en bàsquet, el Reial decret 933/2020, de 23 de juliol pel qual s'estableix el títol de tècnic esportiu en les disciplines hípiques de salt, domatge i concurs complet i tècnic esportiu en les disciplines hípiques de resistència, orientació i turisme eqüestre; el Reial decret 702/2019, de 29 de novembre, pel qual s'estableix els títols de tècnic esportiu en barrancs, tècnic esportiu en escalada i tècnic esportiu en mitja muntanya, i Reial decret 878/201, de 24 de juny, pel qual s'estableix el títol de tècnic esportiu en salvament i socorrisme, no contemplen mòdul del bloc específic com a susceptible de poder impartir-se en la modalitat a distància.  
3r. L'article 7.3 de la Resolució de 28 de juliol de 2020, del secretari autonòmic d'Educació i Investigació, per la qual es dicten instruccions en matèria d'ordenació acadèmica i d'organització de l'activitat docent en els centres que imparteixen ensenyaments esportius de règim especial a la Comunitat Valenciana durant el curs 2020-2021, estableix que «de manera subsidiària, la regulació general de les condicions i els requisits de la modalitat semipresencial o a distància s'adequarà a les que estableix l'Ordre ECD/499/2015, de 16 de març, per la qual es regula el règim d'ensenyament a distància dels ensenyaments esportius de règim especial en l'àmbit de gestió del Ministeri d'Educació, Cultura i Esport (BOE 71, 24.03.2015) i, en els aspectes que no regula aquest, a l'Ordre de 4 de juliol de 2008, de la Conselleria d'Educació, per la qual es regula l'organització dels ensenyaments dels cicles formatius de formació professional en la modalitat semipresencial o a distància en centres públics de la Comunitat Valenciana (DOGV 5818, 31.07.2008) per a centres de titularitat pública i a l'Ordre de 4 de maig de 2009, de la Conselleria d'Educació, per la qual es regula l'autorització i l'organització dels ensenyaments de cicles formatius de formació professional inicial en la modalitat semipresencial o a distància en centres autoritzats de la Comunitat Valenciana (DOGV 6037, 17.06.2009) per a centres autoritzats (?)»  
  
4t. Reial decret 980/2015, de 30 d'octubre, pel qual s'estableix el títol de tècnic esportiu en bàsquet i es fixa el currículum bàsic i els requisits d'accés.  
5é. Reial decret 933/2010, de 23 de juliol, pel qual s'estableixen els títols de tècnic esportiu en les disciplines d'hípica de salt, domatge i concurs complet i tècnic esportiu en les disciplines de resistència, orientació i turisme eqüestre i es fixen els seus ensenyaments mínims i els requisits d'accés.  
6é. Reial decret 702/2019, de 29 de novembre, pel qual s'estableixen els títols de tècnic esportiu en barrancs, tècnic esportiu en escalada i tècnic esportiu en muntanya mitjana i es fixen els currículums bàsics i els requisits d'accés.  
7é. Reial decret 878/2011, de 24 de juny, pel qual s'estableix el títol de tècnic esportiu en salvament i socorrisme i es fixen els seus ensenyaments mínims i els requisits d'accés.  
8é. Reial decret 320/2000, de 3 de març, pel qual s'estableixen els títols de tècnic esportiu i tècnic esportiu superior en les especialitats de futbol i futbol sala i s'aproven els corresponents ensenyaments mínims i es regulen les proves i els requisits d'accés a aquests ensenyaments.  
  
Amb base en els antecedents de fet i fonaments de drets exposats  
  
  
ORDENE  
  
Autoritzar al centre privat d'ensenyaments esportius Lope de Vega Deportivo, codi de centre 21730062, de Benidorm, la impartició, a partir del curs acadèmic 2021-2022, en la modalitat semipresencial o a distància dels següents ensenyaments amb un màxim de 45 llocs escolars per a cadascuna de les unitats autoritzades:  
- Bloc comú i complementari del cicle inicial i final del grau mitjà de tècnic esportiu en Futbol.  
- Bloc comú del cicle inicial i final del grau mitjà de tècnic esportiu en Bàsquet, Disciplines Hípiques de Resistència, Orientació i Turisme Eqüestre, Mitja muntanya, Salvament i Socorrisme, atenent el que s'estableix en el segon paràgraf del fonament de dret segon.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 23 de juny de 2021  
  
El secretari autonòmic d'Educació i Formació Professional,  
MIGUEL SOLER GRACIA